JoAnna Cochenet

JoAnna M. Cochenet-Gallastegui (West Allis, Ameriketako Estatu Batuak,  -) estatubatuar biolin-jotzailea, musikaria, konpositorea eta orkestra-zuzendaria da.

 Biografia 
Cochenet 1985eko azaroaren 14an jaio zen West Allisen, Milwaukee konderrian (Wisconsin, AEB). West Allis Central High School (West Allis) institutuan ikasi zuen. 

Musika gradua (Bachelor of Music) ikasi zuen Cedar Rapids-eko (Iowa, AEB) Coe College unibertsitatean (2004-2008). Ondoren, Wisconsin-Milwaukee Unibertsitatean orkestra zuzendaritzan eta biolan musika masterra (Masters in Music) lortu zuen 2010ean, «From Score Selection to the Performance: Teaching from the Podium – Discussion and Analysis of Works by Copland, Schubert, Kimber, Vivaldi, Vaughan-Williams, and Kilar» master tesinarekin. 

2024an, Renoko Nevadako Unibertsitatean (Reno) Musika Arteetako (DMA) doktoretza lortu zuen orkestra zuzendaritzan, «The Sound of Struggle: A Study and Comparison of Expressive Musical Features from Works by "Dweller" Composers (1933-1956)» doktorego tesiarekin. 

Cochenet orkestra-zuzendaritzan trebatu da, besteak beste, Jorma Panula, Dwight Oltman, Markand Thakar, Diane Wittry, Harold Farberman, Thomas Wilkins, Christian Măcelaru, Kenneth Kiesler eta Philip Lasser bezalako mentoreekin.

 Ibilibidea 
Orkestra-zuzendari gisa, Cochenetek hainbat orkestra zuzendu ditu Estatu Batuetan eta Ukrainan, hala nola Ukrainako Orkestra Nazional Presidentziala, Baltimoreko Baltimore Chamber Orchestra ganbera-orkestra, Bard Conduors Institute Orchestra, Omahako Omaha Symphony orkestra sinfonikoa, Mason Symphony Orchestra orkestra sinfonikoa (George Mason University) edo University of Wisconsin-Milwaukee Orchestra. 

2015-2016 denboraldian, Cochenetek New Yorkeko Northeast String Orchestra zuzendu zuen. 

2021eko udazkenean Allentowneko (Pennsylvania, AEB) Allentown Symphony Orchestra orkestra sinfonikoko zuzendari kide hautatu zuten.

2022an Cochenetek Nevadako Renon Unibertsitateko UNR Symphony Orchestra orkestra sinfonikoa zuzendu zuen (Reno), Erich Korngold estatubatuar konpositorearen hainbat pieza zuzenduz. 2023an Cochenet Nevadako Unibertsitateko UNR Symphony Orchestra orkestra sinfonikoaren ohorezko kontzertuaren zuzendarietako bat izan zen, Brahmsen Obertura del festival académico zuzentzen.

2023an Händelen Acis y Galatea operaren zuzendari izan zen Cochenet, Nevada Chamber Opera ganbera-operan. 2023an, Mozarten Txirula Magikoaren zuzendari laguntzailea izan zen Pragako Summer Nights Pragean (Txekiar Errepublika). 2023ko udan, Accord Symphony Orchestraren "Broadway and Beyond Concert" zuzendari gonbidatua izan zen.

2023an Tacomako (Washington, AEB) Cascade Conduing 7. programan zuzendari parte-hartzaile oso hautatu zuten, Sarah Ioannides orkestra zuzendari britainiarra aholkulari zuela. 2024ko ekainean Beethovenen Bigarren sinfonia obrarekin zuzendu zuen orkestra urteko programaren azken kontzertuan.

2023an Cochenetek Renoko Nevadako Unibertsitateko orkestraren kontzertuan Olentzero gabon-kantaren bertsio sinfonikoa zuzendu zuen.

2024ko amaieran, Cochenet Bainbridge Symphony Orchestrako (BSO) (Bainbridge Island, Washington) zuzendari elkartu gisa aritu zen, 2024-2025 denboraldian.

Biolinista eta biolista gisa, Cochenet Omaha Symphony Orchestra, Washington Chamber Orchestra, Distant Worlds Philharmonic Orchestra eta Olympia Symphony Orchestrarekin aritu da, besteak beste. 2020-2021 denboraldian Washington Chamber Orchestrarekin aritu zen biola-jotzaile gisa Washington D.C.-n, Jun Kim zuzendari korear-estatubatuarraren zuzendaritzapean.

Orkestra zuzendaritzaz gain, Cochenetek musika irakasten du unibertsitatean. Musikaren historia eta literaturako irakaslea izan zen George Mason Unibertsitateko Musika Fakultatean. Irakasle laguntzailea ere izan zen Nevadako Unibertsitatean Renon (Musika Fakultatea). Levine School of Music-en ere irakatsi du. 2021az geroztik, Northern Virginia Community College (NVCC) unibertsitateko Musika Fakultatean irakasten du.

Cochenet Emakumeak Musikan Nazioarteko Aliantzako (IAWM) kidea da.

 Bizitza pribatua 
Juan Gallastegui orkestra zuzendari kantabriarrarekin ezkonduta dago.

 Argitalpenak 
 "Clinic Ideas for Your Ensemble or Organization", The Bridge, Newsletter of the New York Chapter of American String Teachers Association, 2015.
 "The Dilemma of (and Solutions for) Trying to Be Creative", American String Teacher Journal, 2015.
 "A Woman Leading An Orchestra", Women in Higher Education, Vol 24, Issue 2, 2015.

 Erreferentziak 

 Ikus, gainera 

 West Allis
 Jorma Panula

 Kanpo estekak 
 Beethoven, Symphony no. 2, cond. JoAnna Cochenet.
 Olentzero Basque Christmas Carol - University of Nevada, Reno - JoAnna Cochenet, conductor.

Kategoria:Wisconsindarrak
Kategoria:Ameriketako Estatu Batuetako orkestra zuzendariak
Kategoria:Ameriketako Estatu Batuetako biolin-jotzaileak
Kategoria:Emakume biolin-jotzaileak
Kategoria:Ameriketako Estatu Batuetako musikagileak
Kategoria:Emakume musikagileak